Беларуская мова 3 клас

Урок 13

Тэма: “Апавядальныя сказы”

Мэта: фарміраванне ўяўленняў пра апавядальныя сказы. Паўтарэнне і замацаванне.

Задачы: пазнаёміць з прыметамі апавядальных сказаў, іх афармленнем на пісьме, вучыць вылучаць апавядальныя сказы ў вусным і пісьмовым маўленні, правільна інтанаваць іх;

Садзейнічаць выпрацоўцы пунктуальных навыкаў, развіццю лагічнага мыслення вучняў;

выхоўваць цікавасць да навакольнага свету, пачуццё замілавання прыродай роднага краю, працавітасцю.

Абсталяванне: падручнік (частка 1), карткі для складання кластара, малюнкі да слоў чыстапісання; малюнкі сыраежак, матыля адмірал; схемы- апоры па беларускай мове для 2 і 3 класаў выдавецтва “Выснова”.

Ход урока

1. Арганізацыйны момант.

2. Праверка дамашняга задання.

- На вашу думку, чаму трэба было выпісаць толькі апавядальныя сказы? Зачытайце сказы, якія вы выпісалі? Які загаловак можна даць тэксту? Што ён адлюстроўвае - тэму ці асноўную думку?

3. Мэтаматывацыйны этап.


-На дошцы размешчаны прыметы розных сказаў. Складзіце кластар для апавядальных сказаў?

|  |  |
| --- | --- |
|  | Апавядальны сказ |
| схема | . |
| інтанацыя | \_ \_ \_ |
| знак прыпынку | **.** |


А як адрозніць яго ад пытальнага? Сёння на ўроку мы працягнем работу з апавядальнымі сказамі.

4. Актуалізацыя ведаў і ўменняў вучняў.

4.1. Чыстапісанне.



-Запішыце словы, пастаўце націск, вызначыце націскны склад. Пад галоснымі пастаўце кропкі. Падзяліце словы на склады вертыкальнай лініяй і дугамі ўнізе- для пераносу.



Перакладзіце гэтыя словы на рускую мову.

Крумкач-(р.м.)ворон 

Ка'ня-(р.м.)плиска 

Карась- (р.м.)карась 

-Падзяліце словы на розныя группы так, каб кожнае з іх у новай групе было “лішняе”. Назавіце прыкмету, па якой групавалі. Назавіце “лішняе” слова? І чаму?

Група 1: словы пачынаюцца са склада КА-. “Лішняе” слова- “крумкач”.

Група 2: птушкі. “Лішняе” слова -“карась”.

Група 3: у перакладзе на рускую мову слова змянілася. “Лішняе” слова -“карась”.

Група 4:націскны другі склад. “Лішняе” слова -“каня”.

-Як назваць усе словы разам?

-Складзіце сказ са словам крумкач так, каб гэта слова пісалася з вялікай літары.

*Каманда “Крумкачы” перамагла ў спаборніцтве.*

- Які па мэце выказвання гэты сказ?

5. Вывучэнне новай тэмы.

5.1. Работа па падручніку с. 46, практ. 71. Суаднясенне апавядальных сказаў з малюнкамі. Назіранне за афармленнем на пісьме апавядальных сказаў.

- Якім сказам вы падпісалі кожны малюнак?

-Які знак прыпынку стаіць у канцы кожнага сказа?

-Запішыце сказы з прыназоўнікамі. Абвядзіце прыназоўнік. Намалюйце да іх схему.

*Дажджавыя кроплі застукалі ў вокны.*

*Густы туман узнімаецца над лугам.*

🞏🞏🞏🞏🞏.

-Чаму адна схема падыходзіць да двух сказаў?

5.2. Работа па падручніку с. 47, аналіз фармулёўкі правіла.

Сказ, у якім паведамляецца пра падзеі, з’явы, называецца апавядальным. У канцы апавядальнага сказа ставіцца кропка.

— Пра што паведамляюць апавядальныя сказы? Які знак прыпынку ставіцца ў канцы сказа?

-Дапоўніце наш кластар новай інфармацыяй.

|  |  |
| --- | --- |
|  | Апавядальны сказ |
| паведамляецца | пра падзеі, з’явы |
| схема | . |
| інтанацыя | \_ \_ \_ |
| знак прыпынку | **.** |

6. Праверка разумення вывучанага.

Работа па падручніку с. 47, практ. 72. Вызначэнне меж сказаў у тэксце. Вызначэнне відаў сказаў па мэце выказвання. Спісванне тэксту з правільным афармленнем сказаў на пісьме. Знаходжанне і падкрэсліванне небяспечных месц у тэксце (каменціраваннае пісьмо).

*Адмірал — гэта вялікі дзённы матыль. Размах*


*крылаў у яго дасягае шасці сантыметраў. Адмірал*

*сустракаецца паўсюдна ў Беларусі. Сваю назву*

*матыль атрымаў за прывабную афарбоўку.*

Вусна адказваюць на пытанні:

-Якая інфармацыя пра матыля змешчана ў першым сказе тэксту? Другім? Трэцім? Чацвёртым?

-Дадайце ў кластар словы, якія сустрэліся ў тэксце. 

Што атрымалася?



-Знайдзіце і прачытайце сказ, які адпавядае папярэдняй схеме.

🞏🞏🞏🞏🞏.

*Адмірал сустракаецца паўсюдна ў Беларусі.*

Фізкультхвілінка рухавая і зрокавая.

7. Замацаванне вывучанага.

7.1. Работа па падручніку с. 47. Азнаямленне з правіламі інтанавання апавядальных сказаў у працэсе аналізу інфармацыі рубрыкі “Завяжы вузялок!”.



-Дапоўніце кластар новымі ведамі.

|  |  |
| --- | --- |
|  | Апавядальны сказ |
| паведамляецца | пра падзеі, з’явы |
| схема | . |
| інтанацыя | \_ \_ \_  або |
| знак прыпынку | **.** |

Работа па падручніку с. 48, практ. 73. Чытанне апавядальнага сказаз рознай інтанацыяй. Назіранні за ўплывам інтанацыі на сэнс сказа.

- Прачытайце адзін і той жа апавядальны сказ так, каб ён даваў адказ на тры розныя пытанні. Па стрэлках сачыце за павышэннем і паніжэннем голасу ў сказе.

Злучыце ў табліцы пытальнае слова з апорным словам адказу.

|  |  |  |
| --- | --- | --- |
| *Хто?* |  | *на высокай* |
| *Дзе?* | *шпак* |
| *На якой?* | *на высокай ліпе* |

-Што ў вас атрымалася?

|  |  |  |
| --- | --- | --- |
| *Хто?* |  | *на высокай* |
| *Дзе?* | *шпак* |
| *На якой?* | *на высокай ліпе* |

7.3. Слоўнікавая работа.

Гульня “Арнітолагі”.

Вучні прыгадваюць назвы птушак па-беларуску. Парамагае той, хто назаве слова апошнім. Настаўнік паказвае малюнкі гэтых птушак.



7.4. Работа па падручніку с. 48, практ. 74. Вылучэнне “лішняга” сказа ў кожнай групе з улікам мэты выказвання. Запіс тэксту. Падбор загалоўка да яго.

- У кожнай групе сказаў знайдзіце “лішні” і выпішыце яго. Чаму ён “лішні”?

*1. Сыраежкі лічацца модніцамі сярод грыбоў. ~~Дзядуля, давай пойдзем у грыбы.~~ ~~Збірайце тыя ядомыя грыбы, якія добра ведаеце.~~*

*2. ~~Ці бачылі вы сыраежкі?~~ Кожны грыбок мае адметную вопратку. ~~Дзе растуць сыраежкі?~~*

*3. ~~Якога колеру капелюшы ў сыраежак?~~ Капялюшыкі пафарбаваны ў розныя колеры і адценні. ~~Дзе ўзялі яны столькі фарбаў?~~*

Узаемаправерка.

- Што ўтвараюць гэтыя сказы?

Дайце назву тэксту.

*Сыраежкі-модніцы*

*Сыраежкі лічацца модніцамі сярод грыбоў.*

*Кожны грыбок мае адметную вопратку.*

*Капялюшыкі пафарбаваны ў розныя колеры і адценні.*

Гэта цікава!

Колер капялюшыкі грыба залежыць ад умоў росту, ад парод дрэў, побач з якімі расце грыб.









8. Праверка разумення вывучанага.

Тэст на першаснае замацаванне ведаў.

- Дапоўніце сказы.

Апавядальным называецца сказ, у якім \_\_\_\_\_\_\_\_\_\_\_\_ пра падзеі, з’явы.

У канцы апавядальнага сказа ставяцца \_\_\_\_\_\_\_\_\_\_\_\_.

9. Інструктаж па выкананні дамашняга задання.

Практ. 75, с. 49.

З асобных слоў складзіце сказы. Якія яны па мэце выказвання?

Падказка: спачатку знайсці граматычную аснову, а потым допоўніць яе прапанаванымі словамі.

1. *над, звініць, полем, жаваранак;*

*Жаваранак звініць.*

*Над полем звініць жаваранак.*

1. *уздо..ж, стаялі, стройныя, дарогі, таполі;*

*Стаялі таполі.*

*Уздоўж дарогі стаялі стройныя таполі.*

1. *мы, дарогай, л..гавой, ехалі;*

*Мы ехалі.*

*Мы ехалі лугавой дарогай.*

1. *голле, у, садах, яблынь, гнулася, ад, антонавак, сакавітых;*

*Голле гнулася.*

*У садах ад сакавітых антонавак гнулася голле яблынь.*

1. *у, зоркі, небе, начным, мільгацелі.*

*Зоркі мільгацелі.*

*У начным небе мільгацелі зоркі.*

Спішыце, правільна аформіце сказы на пісьме. Праверце правільнасць напісання у або ў.

Пажадана вусна скласці сказы на ўроку.

10. Падвядзенне вынікаў.

- Якія сказы называецца апавядальнымі?

Як на пісьме абазначаецца пачатак і канец апавядальнага сказа?

11. Рэфлексія.

- Ці ўсё вы зразумелі на ўроку? У каго былі незразумелыя моманты пад час працы?